52. schôdza NR SR - 4.deň - A. dopoludnia
Dátum: 2026-05-29
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Keď už sme pri tých porekadlách, všetko zlé na niečo dobré, pán podpredseda. Ja si oceňujem a nemyslel som si, že to bude tak dobrý rokovací poriadok, ale my máme ešte 100 minút za naše hnutie, takže oceňujem, že sa môžeme prihlásiť. Aj niekoľkokrát a opäť môžeme vyzývať pani Straku, aby nám niečo povedala. Ešte má 8 minút, uvidíme, či niečo povie alebo odíde v tichosti. Mňa trošku inšpiroval Július Jakab, keďže sa pýtal vlastne, čo za tie zvýšené pokuty občania Slovenskej republiky dostanú a veľa občanov sa na mňa obracia s tým, že na Slovensku si nemôžu kúpiť nové auto. Rodina si nedokáže kúpiť nové auto na Slovensku. Áno, je tu pár ľudí, ktorí možno majú vysoké platy ako ministri alebo premiér. Alebo nejakí vysokí štátni úradníci alebo poslanci Národnej rady. Áno, tí si to môžu dovoliť. Možno nejakých pár podnikateľov, majiteľov Slovnaftu alebo nejakých vyšších úradníkov, ktorí pracujú pre výkonné štátne firmy. Ale množstvo ľudí, množstvo rodín na Slovensku si nedokáže kúpiť ani to jedno nové rodinné auto. No a potom riešia tie rodiny vlastne, že odkiaľ to auto získajú, lebo tie rodiny potrebujú autá, potrebujú voziť svoje deti do školy, potrebujú sa voziť rodičia do roboty a tak ďalej, tak samozrejme, že idú do zahraničia. Neviem, ako je to možné. Podľa Blahu to krásne Rusko, do toho krásneho Ruska tie autá nechodia kupovať, ale zvyčajne chodia na ten zlý Západ. No a tam si kúpia nejaké ojazdené auto. Ktoré nie je nové, ktoré je používané. A potom prídu na Slovensko a volajú si so svojou rodinou do Čiech, lebo tam tiež žijú rodiny niektoré, ktoré si kupujú v zahraničí autá a si porovnávajú, koľko stojí prihlásenie auta zo zahraničia na Slovensku tú rodinu a koľko stojí prihlásenie auta bežného rodinného v Českej republike. Porovnávame sa s Českou republikou, lebo sú to naši blízki susedia. Mali sme dlho spoločný štát a je veľmi dobré si občas porovnať, ako to funguje v Čechách, ako to funguje na Slovensku. Či ich dobiehame, či ich strácame. Vidieť to v mnohých oblastiach, že nás tí Česi niekoľkonásobne predbehli a za nimi idú Poliaci a my sa strácame v tom priestore. No a taký bežný poplatok, aby ste vedeli aj tí, čo možno to neriešite, alebo budete to riešiť, tak taký bežný poplatok, keď si na Slovensku prihlásite bežné rodinné auto, tie poplatky sú zhruba okolo 300 €. V Českej republike to je okolo 60 €. A teraz, keď sa bavíme o tom, že ešte to auto potrebujete zo zahraničia doviezť, samozrejme prihlásiť, potrebujete k tomu ďalšie dokumenty, kontrola originality, STK, neviem, čo všetko okolo toho. Ono sa vám to nabehne až na sumu 500 až 1000 €. V Čechách to je do tých 60 – 100 € maximálne. Ja sa pýtam, či toto by napríklad nemohlo byť jedno z tých prorastových opatrení, pani Érska, keď nám nechcete žiadne povedať, tak jedno vám chcem také ponúknuť, aspoň pomôcť tým ľuďom na Slovensku, tým rodinám. Aby to mali aspoň tak, ako to majú v tých Čechách. Už, keď im na jednej strane idete zvyšovať trojnásobne tie pokuty... Moment, pán podpredseda, teraz som sa vyjadril k 1228. tlači. Ďakujem. Strane im aspoň znížte tie poplatky na prihlásenie áut ojazdených zo zahraničia, ktoré potrebujú, ktoré využívajú. Aspoň niečo. Win-win sa tomu hovorí, že dobre, povie si tá rodina OK. Tak ale aspoň v niečom nám pomôžu. No ale nič. Nič, proste ja neviem, ako keby sme hrách o stenu hádzali. Môžeme tu rozprávať nápady, môžeme ich tu inšpirovať, môžeme sa pýtať. Nič, proste ani obraz, ani zvuk. Takže toto je taký jeden moment, jeden nápad, ktorý som si uvedomil, keď Július Jakab hovoril o tom, že čo vlastne tí občania Slovenskej republiky za to, že im zdvíhate tie pokuty, čo za to budú mať, čo im za to viete dať, aby si tí ľudia povedali, že áno, dobre. Ste sociálni demokrati. Ste ľudia, ktorí vnímate tú realitu. Lenže zatiaľ to vyzerá tak, že vy to absolútne nevnímate. Vy ste si pozdvihovali platy, presne tak, ako povedal. Vy ste zahojení, vy ste za vodou. Vy si rozhadzujete investície zhodou okolností tam, kde má niekto pozemky z tejto vlády. Vajnorská nemocnica. Z ničoho nič nemocnica, bum, a zistíme, že okolo tej budúcej nemocnice bude mať pani Érska pozemky. Neuveriteľná náhoda. A čo sa stane? Tie pozemky násobne, násobne získajú na hodnote. Čiže vy ste OK. Vás nezaujíma bežný život bežných ľudí, ktorí vás mimochodom volia. V každých voľbách chodíte a prosíte o tie hlasy a snažíte sa vytvoriť dojem, akí vy ste vlastne jedni z nich. Nie, nie ste jedni z nich. Vy ste obyčajní papaláši, ktorí si žijete na vysokej nohe. Neviete už, čo by ste si lepšie, krajšie, drahšie kúpili. Vy už, proste pre vás je málo ísť na dovolenku niekde do Chorvátska. Vy musíte mať haciendu niekde vo Francúzsku. To je dovolenka pre vás. Alebo v Dubaji nejaký apartmán na 190. poschodí. Toto ste vy. Nie ste sociálna demokracia. Nie ste jedni z nich, z tých občanov, ktorých lanárite pred voľbami a snažíte sa ich presvedčiť, akí vy ste jednoduchší, obyčajní, skromní a vy vlastne chcete len tým ľuďom pomôcť. A potom človek vidí 30 000 hodinky, potom vidí 5000 nejaké tričká, 10 000 saká. Potom vidíme, že premiér si kúpi byt od svojho kamaráta za 500 000, reálna cena milión. On ho kúpil pred piatimi rokmi za 600 000. Proste to nesedí, to je tak neuveriteľné a ja som zvedavý, ako dlho vám toto vydrží. Koľko vy ešte ľudí dokážete oklamať pred tými voľbami, aby vám na toto skočili? Takto isto fungoval, dámy a páni, Viktor Orbán. Presne takto isto fungoval. Ten istý scenár. Najväčší kámoš Roberta Fica. A pozrite sa, ako po 16 rokoch dopadol. Ja vám hovorím, že keď budete robiť naďalej to, čo robíte, keď budete ignorovať ľudí, keď im budete všetko zdvíhať tuná, v tomto zákone 1228, tlač. Im budete zdvíhať trojnásobne pokuty. Tí ľudia si to zapamätajú a tí ľudia vám to vo voľbách spočítajú. Taký világoš, aký dostal Viktor Orbán, dostanete aj vy. A možno to bude aj väčší. Možno, že vy už ste s tým zmierení. Možno, že vy už ste si povedali, že my už máme dosť. My už máme dosť. My už len to potrebujeme nejak doklepať. Zákony, trestné sadzby sú znížené. Nedostať sa do basy Kešovic. Dostanete aj vy. A možno to bude aj väčšie. Možnože vy už ste s tým zmierení. Možnože vy už ste si povedali, že my už máme dosť. My už máme dosť. My už len to potrebujeme nejak doklepať. Zákony, trestné sadzby sú znížené. Nedostať sa do basy, kešovice sú v tých taškách, apartmány, vily, haciendy sú nakúpené. Zmenený rokovací poriadok je, aj keď to trošku nevychádza, lebo sa môžeme prihlasovať aj viackrát, ale vďaka aj za to. Ale prosím? Áno, dve pohlavia sú, len jak to teraz Fico nedomyslel. Dobre, pán kolega, tak aj 16:00 a dvoma vetami. Dvoma vetami to uzavriem. Je piatok 29. 5. 16:00. Poslanci a vládni politici sa na to vykašľali. Ostali tu dvaja. Pani Érseková nepovedala nič za celý čas, odkedy tu je, a ja len konštatujem, že je to smutné, že je to trápne a že snáď si to niekto pozrie a povie si, že toto nie je dôstojné Národnej rady Slovenskej republiky. Takto sa chovať k opozičným poslancom, ktorí boli volení ľuďmi, a takto sa chovať k občanom Slovenskej republiky. Ďakujem, pán podpredseda, za to, že ste mi nezobrali slovo, že ste ma nevykázali a že ste mi to dovolili celé dopovedať. Nech sa páči a nevidím dôvod